Ma'a Nonu gaan weer vir Toulon speel | Netwerk24
Die voormalige All Black-senter Ma'a Nonu is al weer op pad Frankryk toe om vir Toulon te gaan speel. Foto: Gallo Images
Toulon het 'n noodoproep na Nonu uitgestuur om hom weer by dié Franse klub aan te sluit as 'n "medical joker" (plaasvervanger vir 'n beseerde gekontrakteerde speler of spelers).
Volgens 'n verklaring wat Toulon uitgestuur het, is Nonu opgeroep as gevolg van die beserings waarmee Anthony Belleau en Julien Hériteau tans sukkel.
Nonu, wat tussen 2015 en 2018 ook vir Toulon gespeel het, sal hom glo binne die volgende paar dae weer by die klub aansluit.
Nonu het verlede jaar nog vir die Blues gespeel en hy het hom vanjaar doenig gehou met afrigting op klubvlak in Wellington nadat hy 'n kort rukkie vir die San Diego Legion in Amerika uitgedraf het.